**Mecanica indeciziei sentimentale**

*Blacks*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În veacuri, azi, fără de sens,

dar ieri fără păcate,

când nu doream a căuta

prin ceruri nestemate,

Pe când aveam un infinit

și ne ştiam menirea,

de-a fi în locul hărăzit

necunoscând iubirea,

Când nu ştiam a ridica

spre cer, a noast’ privire,

Iar sensul vieţii-îl imbrăca

a negrului umbrire,

Pe când credinţa de a fi

egali cu nemurirea

era motiv de a jertfi

amorul şi trăirea,

În umbra unui vechi bordei

stăpân pe a sa lume,

sub împletiri de fagi şi tei

trăia un tânăr june.

Fără de-a fi desăvârşit

credea în idealuri

Şi tot spera, necontenit,

Ale schimbării valuri.

El tot căta spre cer deschis

că va veni o vreme

când lumea falnicului vis

covor se va aşterne.

Şi astfel anii s-au întins

tot aşteptând momentul

De-a a uni în al său vis

trecutul cu prezentul.

Iar simfonie îi părea

eterna aşteptare

Caci inima în piept afla

a stelelor chemare.

Privea in jur, cum, în dezmăţ,

se dezveleau ruine

Şi-al lumii îndelung ospăţ

își consuma destine.

Şi totu-i pare fără sens,

o lume muritoare.

Dar sus, întregul Univers

Îi schimbă-a lui visare.

Deodat’ o linişte tăcu

în cerul plin de stele,

Iar o cometă se născu

mai mândră decât ele.

În corp de pulberi îşi turna

a stelelor lucire

Şi din misterul lor forma

tulpina şi-a sa fire.

Se îndrepta către Pământ

drept simbol al dorinţei

de-a fi etern aşezământ

Cuvântului, Credinţei.

În drumul ei îşi desfăcu

Cea tainică privire

Şi spre bordei îşi abătu

a dragostei simţire.

Şi de pe-o rază coborî

Simbol, fără de vină

Şi o caldură izvorî

Pal, împrăştiind lumină.

El sta cu ochii mari închişi

cu frica lor de moarte,

Ca doi cărbuni pe vatră stinşi

ce focu-i stă să-i poarte.

Căci le e frica de etern,

de setea ce îi arde,

Că în al dragostei teren

s-or scufunda în noapte.

Lui îi e frică de-nceput

și de-ale vieţii ape,

Pe care, el, biet chip de lut,

în veci nu le-a străbate.

Asa că, tace, în suspin

Dar în a sa furtună

E pasere înfiptă-n spin

ce cântul îşi adună.

- ’’De nu te ştiu azi sau ce eşti

de te-am visat soţie,

Ai coborît din căi cereşti

să-mi dai răspuns, deci fie...

Te lasă-n lumea mea şi-n glas

Trimite calde vorbe,

A’ mele gânduri de pripas,

Uşor, o să le-aprobe.”

Precum o ploaie cade lin

pe ţarina-nsetată

Cu glasul dulce, cristalin,

cometa-i se arată:

- “Te-ndreaptă în vis, încetişor

te uită în odaie,

Priveşte-n suflet şi-n amor

a iernii vâlvătaie.

Tu, de eşti singur pe pământ

și sufletul îţi arde

Nu este apa să te sting

și toate-ţi sunt deşarte.

O, prinţul meu, tu, azi… suspini,

te pierzi într-o idee

Şi îţi fereşti ochii senini

de-a dragostei scânteie.

Iar plânsul îţi e vers şi foc

lăuntru îţi e doină,

Căci inima îţi stă în loc

căzută-n a sa moină.

Azi eşti legat prin legământ

în propria cetate,

În spaţiul tău, prea gol şi strâmt,

iubirea nu încape.

Nu te uita la lumea ta-

o temniţă-n mişcare

Ca un puhoi de piază rea

ce naşte şi-apoi moare.

Ea, neavând nimic firesc

doar garduri nevăzute,

un loc în care locuiesc

destinele cazute,

Aruncă laţuri de pelin

ce sufletul ţi-l prinde

Şi nu ai crez într-un destin

ce nu îl poţi cuprinde.

Nu vei mai fi peren mormânt

sau prizionier în temeri

De vei urma al meu cuvânt,

ale iubirii cereri.

Trăind al dragostei fior

Tu, lumea ta o lasă,

să fii al cerului pridvor,

iar eu să-ţi fiu mireasă.

Eternul mire tu să-mi fii

vei împlini destine

Tu, lasă jos, printre stafii,

Lumeștile ruine

Destinul pe care-l urmezi

clădit e pe suspine.

Tu, de vei vrea să mă urmezi,

te-i ridica la mine.

Să te-ncălzesc cu al meu gând,

cu-a’ fericirii lacrimi.

Să înşirăm, în doi şi-n rând,

A’ sufletului patimi.

Să-mi fii tu salbă de alin,

Iar semn de preţuire

oi ridica a nost’ cămin

pe bolţi de nemurire.

Oi pune coperiş din flori

pe bolțile de stele,

Cu fericirea să le-nsori,

să străluceşti ca ele.”

El sta în gânduri tremurând,

privirea lui e pară.

Şi a sa voie, gând prin gând

cuvinte desfaşoară:

- “E drept că-n astă lume grea,

Când soarele apune,

nu străluceste nicio stea

iubirii a-i da nume.

Cât e de drept al tău zefir

ce raza ţi-l aduce

Când eu plătesc luminii bir

cometei ce străluce.

Mă-îmbeţi cu şoapte de amor

să te urmez în cale,

să fiu eternul călător

Pe-ale schimbării pale.

Dar, ca în braţe să te prind,

să-ţi pun cununi de laur

Şi dor de viaţă să-ţi aprind

să fii al meu tezaur,

Şi ca să rup al meu suspin

din temniţi de tăcere

Tu înţelege al meu chin

și-a mea dulce durere.

Şi drept e că nu am orizont

pe fruntea-mi tot plecată

Dar nu aduc niciun afront

crezând în a mea soartă.

De vrei să zbor, ca doi să fim

Pe ceruri înstelate,

Tu te întreabă ce jerfim

Deci… şade şi socoate

Tu eşti lumina unui vis

ce umple a mea noapte

Eu.. întuneric şi abis

și prizionier în fapte.

Îţi este drumul nesfârşit

pe bolte luminânde,

Iar eu, cu pasul mărgini,t

Nu-l voi putea cuprinde.

Tu eşti o flacară arzând

Şi… poate, prea fierbinte!

Când tu iubirii tremurând

decizi să-i fii sorginte

Dar eu rămân biet muritor

și n-am gând de mărire

Sau să trăiesc etern amor

captiv în nemurire.

Tu îţi urmează vrutul mers

Etern străluce-n noapte.

Şi vei străbate-n în Univers

celeste cercuri, şapte.

Acolo sus, tu vei afla

întreaga ta menire

Eu voi trăi făr- a blama

prea cruda despărţire.”

El își închise al său gând

despre-a sa menire,

Iar cometa, tremurând,

se stinge în uimire:

- “Cum poate azi, un muritor

să cuteze, dară,

de a fi stăpânitor

peste-a sa comoara?”

Se sting patimi în înalt

și pe cerul rece…

Iar cometa, în asalt

Cercul şi-l petrece

……………………….

Trecu un an, trecură trei

dar vraja nu se lasă,

Căci el privind în urma ei

Tristeţea îl apasă.

Pe cer, în locul prea iubit,

el vede şi suspină

că a ramas nestingherit

un petec de lumină.

În coada de cometă sta,

lucind, ca o minune,

un nor de pulbere de stea

trăind deşertăciune.

Iar dincolo de el, un gol...

un negru fără margini,

Al întunericului sol,

o carte fără pagini.

Priveşte-n jurul său uimit

și vede-asemănarea.

Căci Universu-i pustiit

și nu-înţelege starea.

Căci el iubea făra-a întâlni

fiinţa părăsită

Încă spera că va veni

și ziua hărăzită,

Când, poate aici, îşi va afla,

a sorţii dulce cale

Sau inima în piept va sta

de dragoste şi jale.

Îşi ridica din nou spre cer

Privirea sa senină

Şi-a lui interne temeri pier

Căci vede-a sa lumină.

Cum ea în toate-l aştepta

și în eternitate

Din ale ceruri tot cernea

iubirii, calde şoapte.

Şi din străfundul unui dor

recheam-a sa lumină

Un glas de îngeri într-un cor

pe buze-i se imprimă.

- “O, te iubesc nemărginit

și mă cufund în noapte

Căci văd pe locul tău dorit

doar praf de nestemate.

Cât îmi lipseşti, n-ai cum să ştii

cât lipsa ta m-apasă,

Întoarce-te, te rog să vii

și să-mi devii mireasă!

Oi merge sus, cu tine-n zbor

spre locul de lumină

Şi al iubirii dulce dor

să-l scuturăm de tină.

Eu îţi voi fi așezământ

Când ziua se va naşte

Şi îţi voi fi cer şi pământ

Eternul vom cunoaşte.”

Ea asculta din al său cerc

a dragostei chemare

Cum ani şi veacuri se petrec

când inima tot doare.

Îşi încheie al ei ocol

și-al cercului lumină

Si, din acelaşi loc, simbol,

fără pacat sau vină,

Ea reveni catre Pământ

și chiar de ani trecură,

Jos, clipele sub jurământ,

trăiau iubirea pură.

Ajunse colo pe Pământ

se transformau în fapte.

……………………….

De au trăit în legământ

Te-ntreabă şi socoate…

Poate au fost un cuplu sfânt...

Vom şti în veacuri, oare?

Dar ce e sigur, pe Pământ,

nu vor pieri-n uitare.

......................................

Aşa şi noi, asemeni lor,

ne naştem din trecuturi

Şi fiecare-i călător

spre-a’lumii începuturi.

Si, de ar fi să respectăm

tot ce am fost odată,

Poate într-o zi o să aflăm

o dragoste curată.